যুদ্ধাপরাধী জামায়াতের সাথে বিএনপির জন্ম জন্মান্তরের দোস্তি ভেঙ্গে গেলে প্রকৃত মুক্তিযুদ্ধের চেতনাধারীদের মাথায় আকাশ ভেঙ্গে পড়বে। তবু সেই আকাশ ভাঙ্গা ভাবনা থেকেই রাজনৈতিক মহলে চাওর হয়েছিল নানামুখী চাপের মধ্যে জামায়াতে ইসলামীর সঙ্গে বিএনপির দোস্তিতে ভাঙ্গন ধরেছে। এমনধারার ব্যাপক আলোচনার মধ্যেই গেল ২৫ জুন সোনারগাঁও হোটেলে জামায়াতের ইফতার অনুষ্ঠানে প্রধান অতিথি হিসেবে সহাস্যে যোগ দিয়েছেন খালেদা জিয়া।